

**LIETUVOS RESPUBLIKOS PREZIDENTAS**

**DEKRETAS**

**Dėl TEIKIMO LIETUVOS RESPUBLIKOS SEIMUI PRITARTI DANUTĖS GASIŪNIENĖS ATLEIDIMUI IŠ LIETUVOS APELIACINIO TEISMO TEISĖJO PAREIGŲ**

2021 m. gegužės 11 d. Nr. 1K-603

Vilnius

**1 straipsnis.**

Vadovaudamasis Lietuvos Respublikos Konstitucijos 84 straipsnio 11 punktu, 112 straipsnio trečiąja ir penktąja dalimis, 115 straipsnio 2 punktu, Lietuvos Respublikos teismų įstatymo 90 straipsnio 1 dalies 2 punktu, 4 ir 7 dalimis, atsižvelgdamas į Teisėjų tarybos 2021 m. balandžio 30 d. nutarimą Nr. 13P-38-(7.1.2) „Dėl patarimo Lietuvos Respublikos Prezidentui teikti Lietuvos Respublikos Seimui pritarti Danutės Gasiūnienės atleidimui iš Lietuvos apeliacinio teismo teisėjo pareigų“,

t e i k i u Lietuvos Respublikos Seimui pritarti Danutės Gasiūnienės atleidimui iš Lietuvos apeliacinio teismo teisėjo pareigų, pasibaigus įgaliojimų laikui.

**2 straipsnis.**

P a v e d u Respublikos Prezidento vyriausiajai patarėjai Jūratei Šovienei, o jai negalint dalyvauti – Respublikos Prezidento patarėjai Elenai Masnevaitei, pateikti šį dekretą Lietuvos Respublikos Seimui.

Respublikos Prezidentas Gitanas Nausėda